**Alegoría do barco** ou **alegoría do navío**,  tamén coñecida como **a nave do estado**, é unha alegoría filosófico-política narrada no Libro VI da *República*, de Platón, na que Sócrates utiliza un hipotético barco, conducido por unha tripulación disfuncional, para representar os problemas de goberno dun sistema político non baseado no coñecemento. Para Sócrates, o filósofo é o único que coñece a verdade e, polo tanto, é o que estaría máis proclive a gobernar con sabedoría. Retrata a polis grega como multiforme —composta por aristocracia, oligarquía e democracia—, que requiriría a presenza dun filósofo para ordenala, xa que toda forma humana de goberno, inicialmente positiva, acaba caendo na corrupción. Ademais, os gobernos sempre desprezaron aos filósofos e sempre provocaron que os ignorantes os odiasen e se burlasen deles, preferindo a escravitude. Estes principios son establecidos por Sócrates na alegoría do barco, na que o temoneiro é un ancián cego e sabio, e o temón é disputado constantemente entre os homes a bordo que queren dirixir o barco.

Sócrates responde ás obxeccións de Adeimanto ao goberno da polis (é dicir, da cidade-estado) por parte dos filósofos ao describir unha situación na que o individuo que dirixe un barco non ten coñecemento do oficio. Todo o mundo alí come e bebe até que se enche; réxense polo pracer e non polo coñecemento; consideran inútil o verdadeiro piloto, que pensa necesario ter en conta as estacións, as condicións meteorolóxicas, o movemento dos astros, etc. para poder dirixir a embarcación correctamente (488a-489a). :283 Nun barco coma este, afirma Sócrates, os filósofos son certamente inútiles, pero non son responsables del, xa que sería natural que os homes que necesitan goberno vaian á procura dos que teñen capacidade para facelo (489b-c). ).  :284

A alegoría do barco ilustra dous tipos posíbeis e distintos de goberno da polis, a saber: o goberno xusto dos filósofos e o goberno inxusto dos sofistas. O primeiro sería o de Calípolis, no que o gobernante se guía polo coñecemento, mentres que o segundo estaría centrado no pracer.

O uso da comparación entre o goberno dun Estado e o mando dun barco xa estaba presente nos versos de Arquíloco de Paros, Alceo, Solón, Esquilo e Eveno.

Notas
-----

1. ↑  KOHAN, Walter Omar. *Infância e educação em Platão*. São Paulo: Revista Educação e Pesquisa – USP, vol. 29, nº. 01, pp. 23-24: 2003.
2. ↑  Alegoria do navio de Platão Arquivado 24 de setembro de 2020 en Wayback Machine. *frasesemusicas.com.br (en portugués)*
3. 1 2  "Notar; Platão" (PDF). *aedmoodle.ufpa.br (*en portugués*)*. Consultado o 2022-12-24.
4. ↑  No *Teeteto*, Sócrates observa que, ainda que os filósofos poidan parecer inúteis, eles foran criados como homes libres, mentres os hábeis retóricos (referíndose aos sofistas) foram criados como escravos. De almas pequenas e non rectas, serian servos do tempo e dos seus discursos (172c-173b).
5. ↑  Corrêa, Paula da Cunha (2016). «The 'Ship of Fools' in Euenos 8b and Plato's *Republic* 488a–489a». In: Swift, Laura; Carey, Christopher. *Iambus and Elegy: New Approaches* (em inglês). [S.l.]: Oxford University Press

Véxase tamén
------------

### Outros artigos

* Barco dos tolos
* Platón
* Platonismo
* Neoplatonismo
* Sócrates

---

|  |  |
| --- | --- |
| Este artigo tan só é un bosquexo |  *Este artigo sobre filosofía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

  

* Portal:Grecia antiga